CELEX: 32015D0536
Language: fi
Date: 2015-03-27 00:00:00
Title: Komission täytäntöönpanopäätös (EU) 2015/536, annettu 27 päivänä maaliskuuta 2015 , päätöksen 2007/777/EY liitteen II muuttamisesta Yhdysvaltoja koskevan kohdan osalta niiden kolmansien maiden ja kolmansien maiden osien luettelossa, joista lihavalmisteiden sekä käsiteltyjen mahojen, rakkojen ja suolten tuonti unioniin on sallittua kyseisessä maassa ilmenneiden korkeapatogeenisen lintuinfluenssan uusien taudinpurkausten yhteydessä (tiedoksiannettu numerolla C(2015) 1990)  ETA:n kannalta merkityksellinen teksti

31.3.2015   
            
            
               FI
            
            
               Euroopan unionin virallinen lehti
            
            
               L 86/154
            
         KOMISSION TÄYTÄNTÖÖNPANOPÄÄTÖS (EU) 2015/536,
   annettu 27 päivänä maaliskuuta 2015,
   päätöksen 2007/777/EY liitteen II muuttamisesta Yhdysvaltoja koskevan kohdan osalta niiden kolmansien maiden ja kolmansien maiden osien luettelossa, joista lihavalmisteiden sekä käsiteltyjen mahojen, rakkojen ja suolten tuonti unioniin on sallittua kyseisessä maassa ilmenneiden korkeapatogeenisen lintuinfluenssan uusien taudinpurkausten yhteydessä
   
      
         (tiedoksiannettu numerolla C(2015) 1990)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantokappaleen, 8 artiklan 1 kohdan ensimmäisen alakohdan, 8 artiklan 4 kohdan ja 9 artiklan 4 kohdan c alakohdan,
   sekä katsoo seuraavaa:
   
               (1)
            
            
               Komission päätöksessä 2007/777/EY (2) vahvistetaan eläinten terveyttä ja kansanterveyttä koskevat säännöt, joita sovelletaan, kun unioniin tuodaan ja kun unionissa passitetaan ja varastoidaan eriä, jotka käsittävät lihavalmisteita ja käsiteltyjä mahoja, rakkoja ja suolia, jäljempänä ’hyödykkeet’.
            
         
               (2)
            
            
               Päätöksen 2007/777/EY liitteessä II olevassa 1 osassa luetellaan ne kolmansien maiden alueet, joista hyödykkeiden tuontia unioniin on rajoitettu eläinten terveyteen liittyvistä syistä ja joihin sovelletaan aluejakoa. Kyseisen liitteen 2 osassa vahvistetaan luettelo kolmansista maista tai niiden osista, joista hyödykkeiden tuonti unioniin on sallittua, kunhan hyödykkeille on suoritettu kyseisen liitteen 4 osassa vahvistettu asianmukainen käsittely.
            
         
               (3)
            
            
               Yhdysvallat on mainittu päätöksen 2007/777/EY liitteessä II olevan 2 osan luettelossa kolmantena maana, jonka alueen tietyistä osista on sallittua tuoda unioniin tai passittaa unionin kautta siipikarjasta, tarhatuista riistalinnuista ja luonnonvaraisista riistalinnuista saatujen hyödykkeiden eriä sen mukaan, esiintyykö siellä korkeapatogeenisen lintuinfluenssan taudinpurkauksia. Tämä aluejako tunnustettiin päätöksessä 2007/777/EY, sellaisena kuin se on muutettuna komission täytäntöönpanopäätöksellä (EU) 2015/252 (3) ja komission täytäntöönpanopäätöksellä (EU) 2015/349 (4), Kalifornian, Idahon, Oregonin ja Washingtonin osavaltioissa ilmenneiden korkeapatogeenisen lintuinfluenssan taudinpurkausten seurauksena. Päätöksessä 2007/777/EY säädetään, että kyseisiä hyödykkeitä saa tuoda unionin alueelle kyseisten osavaltioiden tautialueilta sen jälkeen, kun ne on käsitelty päätöksen 2007/777/EY liitteessä II olevassa 4 osassa esitetyllä käsittelyllä ”D”, jäljempänä ’käsittely D’.
            
         
               (4)
            
            
               Yhdysvallat vahvisti korkeapatogeenisen lintuinfluenssan H5-alatyypin esiintymisen siipikarjaparvissa Kalifornian, Oregonin, Minnesotan ja Washingtonin osavaltioissa helmi- ja maaliskuussa 2015. Yhdysvaltojen eläinlääkintäviranomaiset keskeyttivät välittömästi eläinlääkärintodistusten myöntämisen sellaisille kyseisten hyödykkeiden erille, jotka on tarkoitettu tuotaviksi unioniin kyseisistä osavaltioista, jotka on asetettu eläinlääkinnällisten rajoitusten kohteeksi näiden uusien taudinpurkausten yhteydessä. Yhdysvallat on myös hävittänyt kaikki altistuneet eläimet korkeapatogeenisen lintuinfluenssan torjumiseksi ja sen leviämisen rajoittamiseksi.
            
         
               (5)
            
            
               Euroopan unionin ja Yhdysvaltojen välisessä sopimuksessa (5), jäljempänä ’sopimus’, määrätään aluejakotoimenpiteiden vastavuoroisesta ja nopeasta tunnustamisesta unionissa tai Yhdysvalloissa tapahtuvien taudinpurkausten tapauksessa.
            
         
               (6)
            
            
               Koska Kalifornian, Oregonin, Minnesotan ja Washingtonin osavaltioissa on ilmennyt uusia korkeapatogeenisen lintuinfluenssan tautitapauksia, niille siipikarjasta, tarhatuista riistalinnuista ja luonnonvaraisista riistalinnuista saaduille hyödykkeille, jotka ovat peräisin niistä edellä mainituista osavaltioista, jotka Amerikan yhdysvaltojen eläinlääkintäviranomaiset ovat asettaneet rajoitusten kohteeksi, olisi tehtävä vähintään ’käsittely D’, jotta estetään HPAI-viruksen kulkeutuminen unioniin.
            
         
               (7)
            
            
               Korkeapatogeenisen lintuinfluenssaan taudinpurkauksiin liittyvä Yhdysvaltojen aluejako tunnustettiin myös komission asetuksella (EY) N:o 798/2008 (6), sellaisena kuin se on muutettuna komission täytäntöönpanoasetuksella (EU) 2015/243 (7) ja komission täytäntöönpanoasetuksella (EU) 2015/342 (8), kyseisen asetuksen soveltamisalaan kuuluvien tiettyjen siipikarjatuotteiden tuontia varten.
            
         
               (8)
            
            
               Johdonmukaisuuden vuoksi päätöksen 2007/777/EY liitteessä II olevassa 1 osassa olevassa alueen kuvauksessa olisi viitattava aluejakoon sellaisena kuin se on esitetty asetuksen (EY) N:o 798/2008 liitteessä I olevassa 1 osassa olevan taulukon sarakkeessa 3, ja sitä olisi sovellettava kyseisessä liitteessä määritellyn ajan sarakkeessa 6 A vahvistetun päättymisajankohdan ja sarakkeessa 6 B vahvistetun alkamisajankohdan mukaisesti.
            
         
               (9)
            
            
               Sen vuoksi päätöksen 2007/777/EY liitteessä II olevaa 1 osaa olisi muutettava.
            
         
               (10)
            
            
               Sen vuoksi päätöstä 2007/777/EY olisi muutettava.
            
         
               (11)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2007/777/EY liite II tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 27 päivänä maaliskuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 18, 23.1.2003, s. 11.
   
      (2)  Komission päätös 2007/777/EY, tehty 29 päivänä marraskuuta 2007, eläinten terveyttä ja kansanterveyttä koskevista edellytyksistä ja todistusmalleista ihmisravinnoksi tarkoitettujen tiettyjen lihavalmisteiden ja käsiteltyjen mahojen, rakkojen ja suolten tuonnissa kolmansista maista sekä päätöksen 2005/432/EY kumoamisesta (EUVL L 312, 30.11.2007, s. 49).
   
      (3)  Komission täytäntöönpanopäätös (EU) 2015/252, annettu 13 päivänä helmikuuta 2015, päätöksen 2007/777/EY liitteen II muuttamisesta Yhdysvaltoja koskevan kohdan osalta niiden kolmansien maiden ja kolmansien maiden osien luettelossa, joista lihavalmisteiden sekä käsiteltyjen mahojen, rakkojen ja suolten tuonti unioniin on sallittua korkeapatogeenisen lintuinfluenssan yhteydessä (EUVL L 41, 17.2.2015, s. 52).
   
      (4)  Komission täytäntöönpanopäätös (EU) 2015/349, annettu 2 päivänä maaliskuuta 2015, päätöksen 2007/777/EY liitteen II muuttamisesta Yhdysvaltoja koskevan kohdan osalta niiden kolmansien maiden ja kolmansien maiden osien luettelossa, joista lihavalmisteiden sekä käsiteltyjen mahojen, rakkojen ja suolten tuonti unioniin on sallittua korkeapatogeenisen lintuinfluenssan yhteydessä Idahon ja Kalifornian osavaltioissa sattuneiden taudinpurkausten seurauksena (EUVL L 60, 4.3.2015, s. 68).
   
      (5)  Kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskeva Euroopan yhteisön ja Amerikan yhdysvaltojen hallituksen välinen sopimus sellaisena kuin se on hyväksytty yhteisön puolesta neuvoston päätöksellä 1998/258/EY (EYVL L 118, 21.4.1998, s. 1).
   
      (6)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).
   
      (7)  Komission täytäntöönpanoasetus (EU) 2015/243, annettu 13 päivänä helmikuuta 2015, asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua korkeapatogeenisen lintuinfluenssan yhteydessä (EUVL L 41, 17.2.2015, s. 5).
   
      (8)  Komission täytäntöönpanoasetus (EU) 2015/342, annettu 2 päivänä maaliskuuta 2015, asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua korkeapatogeenisen lintuinfluenssan yhteydessä Idahon ja Kalifornian osavaltioissa sattuneiden taudinpurkausten seurauksena (EUVL L 60, 4.3.2015, s. 31).
   
      LIITE
      Korvataan päätöksen 2007/777/EY liitteessä II olevassa 1 osassa Yhdysvaltoja koskeva kohta seuraavasti:
      
         
                     ”Yhdysvallat
                  
                  
                     US
                  
                  
                     01/2015
                  
                  
                     Koko maa
                  
               
                     US-1
                  
                  
                     01/2015
                  
                  
                     Koko maa, lukuun ottamatta aluetta US-2
                  
               
                     US-2
                  
                  
                     01/2015
                  
                  
                     Komission asetuksen (EY) N:o 798/2008 (1) liitteessä I olevan 1 osan sarakkeessa 3 olevassa kohdassa US-2 kuvatut Yhdysvaltojen alueet.
                  
               
      
         (1)  Tämän päätöksen mukaisessa tuonnissa on otettava huomioon asetuksen (EY) N:o 798/2008 (EUVL L 226, 23.8.2008, s. 1) liitteessä I olevan 1 osan sarakkeissa 6 A ja 6 B mainittujen päättymis- ja alkamisajankohdan määrittämä, kyseisiä alueita koskeva ajanjakso.”